‘કાંઈ વાર નથી. મારે આજે મીટિંગ છે.’ ગુલાલ જૂઠ્ઠું બોલી, હકીકતમાં એ ગાડીમાં બેસીને મલ્હાર સાથે ચેટિંગ કરવા માંગતી હતી. ફટાફટ નાસ્તો કરીને એ નીકળી. ગાડીની બેક સીટમાં ગોઠવાઈ. ગાડી એના શાહીબાગ સ્થિત બંગલેથી નીકળીને ઇન્દિરા બ્રિજ પર ચડી. એ દરમિયાન એણે ફેઈસ બુક પર મલ્હારનો કોઈ મેસેજ નહોતો. તરત એણે જી-મેઈલ એકાઉન્ટ ઓપન કર્યુ. મેઈલ આઈ.ડી. ટાઈપ કર્યુ. પાસવર્ડ નાંખવાનો બાકી હતો.ત્યાંજ એનો સેલ રણકી ઊઠ્યો. કોણ છે વળી સવાર સવારમાં. એણે કંટાળાના ભાવ સાથે સેલની સ્ક્રિન પર નજર સ્થિર કરી. સ્ક્રિન પર મિ. આહુજાનું નામ ડિસ્પલે થઈ રહ્યું હતું. મિ. આહુજા એમના દિલ્હીના એક મોટા ક્લાયંટ હતા. એમના તરફથી ગુલાલની કંપનીને મિનિમમ પાંચેક કરોડ રૂપિયાનો કોન્ટ્રેક્ટ મળતો હતો. ગુલાલની અનિચ્છા હોવા છતાં એણે એમનો કોલ રિસિવ કરવો પડ્યો, ‘હેલો, મિ. આહુજા! ગુડમોર્નિંગ..’